**Populære jul- og nyttårsreiser**

**Trykket på jul- og nyttårsreiser er uvanlig stort i år, bestillingene øker med 32 prosent mot julen 2016. Mest populært er Gran Canaria, etterfulgt av Bangkok og Amsterdam. Selv om sol og bad er mest populært så er det jule- og nyttårsfeiring i en storby som øker mest. Det viser fersk statistikk fra reisebyrået Ticket.**

Tickets bookinger har økt med 32 prosent sammenlignet med fjorårets jul- og nyttårsreiser. I år holder det med kun tre feriedager for å få ut elleve dagers sammenhengende ferie. Det gjør at flere ser en mulighet for en lang og god juleferie utenlands.

- Flere og flere av oss velger å reise vekk fra all julestressen. Selv om reiselysten vår er uvanlig stor i år tar reisene aldri helt slutt. Det finnes fortsatt reiser å velge mellom nå for de som er fleksible med avreisedato, reisemål og reiselengde, sier Ellen Wolff Andresen, markedssjef i Ticket Feriereiser.

Gran Canaria er det mest populære reisemålet i julen og over nyttår. Bestillingene dit har økt med 36 prosent. Bangkok har blitt henvist til andre plass i år, men har likevel en økning på 11 prosent.

- Mange velger å reise videre fra Bangkok til andre spennende reisemål i Thailand for og under jul- og nyttårshelgen bytte ut mørket og kulden her hjemme mot sol, strender og god mat på hyggelige strandrestauranter, forteller Wolff Andresen.

Men ikke alle reiser til sydligere strøk i julen. Å reise på storbyferie øker med 45 prosent i år sammenliknet med i fjor. Størst økning av alle reisemål på topplisten står Amsterdam for. 186 prosent flere har bestemt seg for å nyte Amsterdams gater og julestemning i år mot samme periode i fjor.

**Toppliste reisemål jul- og nyttårsreiser:**1. Gran Canaria (12)
2. Bangkok (1)
3. Amsterdam (5)

4. London (3)

5. Paris (7)

6. Manchester (13)

7. Alicante (14)

8. Phuket (4)

9. Tenerife (6)

10. Frankfurt (24)

\*Bookinger gjort frem til 7.12.2017 med avreiser i perioden 22. desember – 29. desember 2017. Fjorårets plassering i parentes.

 *På neste side: Ticket tipser – Slik finner du en reise i jul- og nyttår*

**TICKET TIPSER – Slik finner du en reise i jul- og nyttår**

* Vær fleksibel med avreisedato, reiselengde og reisemål. Reisene blir aldri utsolgt, men man trenger kanskje å finne andre løsninger for å finne en reise som passer for deg.
* Se på reiser som av avreisedag på selve julaften og nyttårsaften. Se også på reiser med avreiser helgen før jul som har hjemreise i romjulen.
* Gå mot strømmen og ikke gjør som alle andre. Se på de uvanlige reisemålene som ikke nødvendigvis er på topplistene, eller ha litt mer tålmodighet med ventetid ved en mellomlanding. Bestill fly og hotell samtidig hvis det er utsolgt på charter.
* Se på avreiser fra en annen flyplass enn den du vanligvis reiser fra. Ved bestilling av rutefly er det ofte lettere å finne reiser fra de store flyplassene, som har et bredere tilbud. Husk at det er viktig å være ute i god tid med bil, buss eller tog om man reiser fra en annen flyplass. Man vil ikke risikere å miste flyet om det for eksempel skulle oppstå forsinkelser i trafikken.
* Mange vil reise bort i julen, men den som vil og har mulighet kan finne betydeligere billigere reiser de to første ukene i desember eller i januar. Reiser utenom skoleferien er generelt billigere. Mellom høstferien og andre uken i desember er det mange reiser å velge mellom for de som har mulighet å reise da.

**For mer informasjon, kontakt:**

Ellen Wolff Andresen, Markeds- og Administrasjonssjef, Ticket Feriereiser

E-post: ellen.wolff.andresen@ticket.no

Telefon: +47 905 94 673